**Årsmelding for Norsk medisinstudentforening 2012**

**Generelt:**

Nasjonalt styre i Norsk medisinstudentforening (Nmf) har i 2012 bestått av Cecilie Ida

Hartvig (Tromsø), Esten Vandsemb (Trondheim), Julie Aurora Stenehjem (Bergen),

Christoffer Smith (Oslo), Kristian Hamandsen (Utland), Johanne Helene Iversen

(internasjonalt ansvarlig) og Bjørg Bakke (leder).

Nasjonalt styre har i løpet av 2012 avholdt 9 styremøter, samt 2 på Skype. Møtene har

vært avholdt i Oslo, Tromsø, Budapest, Trondheim og Son. Nmf sitt landsmøte ble

avhold 23.-25.mars 2012 i Trondheim, mens Nmf sitt valgmøte ble avholdt 19.-

21.oktober i Oslo sammen med det årlige nasjonale tillitsvalgtkurset.

Per 10. desember 2012 har foreningen 4482 medlemmer. Medlemstallet i Nmf nådde

således rekordhøyder i løpet av 2012, der den 30 000. medlemmet av Dnlf ble en

medisinstudent. I løpet av 2012 fikk Nmf 1207 nye medlemmer. Et resultat av godt

medlemsarbeid lokalt, spesielt verving i de utenlandske studiebyene. Vervekonkurranser

med gode premier og et spesielt fokus på økt synlighet blant medlemmene har ført til det

økte antallet medlemmer. Fortsatt er det et stort potensial, både i norske og utenlandske

studiebyer.

Tillitsvalgtopplæring står fortsatt sentralt i Nmf sin virksomhet. Denne opplæringen er

sentral for at foreningens tillitsvalgte skal kunne ivareta sine medlemmenes interesse på

en god måte. Dette gjelder både det arbeidet som gjennomføres på lokalt plan, men også

nasjonalt.

I 2012 har nasjonalt styre fokusert i enda større grad på den lokale

tillitsvalgopplæringen. Siden organisasjonen har stor utskifting av tillitsvalgte hvert år,

setter det enda større krav til den opplæringen som blir gitt. Under TVK3 ble det derfor

satt av ekstra mye tid, særlig til økonomiopplæring og lederseminar. Dette for å sikre at

lokallagsdriften blir gjennomført i henhold til vedtektene, samt kravene fra LNU og

Dnlf.

Tillitsvalgtopplæringen har fulgt samme oppbygning som foregående år. Opplæringen er

tredelt, men et nettkurs, et lokalt og et nasjonalt kurs. Det lokale kurset har fokus på det

arbeidet og de rollene som de tillitsvalgte har i lokallagene. Det felles nasjonale kurset

for alle foreningens tillitsvalgte fokuserer på arbeidet innenfor de ulike arbeidsområder i

foreningen og de generelle retningslinjene som definerer foreningens arbeid. I tillegg til

denne tillitsvalgtopplæringen har Nmf fortsatt tradisjonen med trainings både nasjonalt

og internasjonalt. Nasjonalt ble trainings gjennomført ved TVK og GUK, internasjonalt

på GA både i mars og august. Nmf må likevel fornye trainingsdatabasen sin det

kommende året. En bør satse mer på training utfra spesielle ferdigheter, ikke kun

trainererfaring.

Nmf har også prøvd å utnytte seg mer av ekstern kompetanse. En har derfor invitert

LNU til å holde kurs, både på TVK3 og GUK. Dette har vært til stor nytte for

tillitsvalgte, denne gang i form av kurs i retorikk.

Kreativ helg ble i 2012 også avlyst. Dette grunnet laber interesse. På landsmøtet ble

dette arrangementet også fjernet fra foreningens vedtektsfestede arrangement. Dette

viser at foreningen per tidspunkt har en stor møtebelastning og det er dermed viktig å

prioritere de arrangementene en allerede har. Nytt av året var også at Prosjekthelgen ble

arrangert sammen med GUK. Dette er ikke tenkt som en fast rutine, men grunnet

særskilte praktiske hensyn dette året, samt et overlappende programinnhold.

Landsmøtet i Trondheim førte til et sterkt engasjement, både rundt turnustjenesten, men

også rundt det internasjonale engasjementet til Nmf. Både foredragsholdere og

tillitsvalgte fikk mulighet til å bidra med innspill til hva Nmf skulle jobbe med i 2012.

Generalsekretær, leder av Yngre Legers Forening og Allmennlegeforeningen deltok fra

Dnlf sin side. Eksterne foredrag om konsekvensene av feil i helsevesenet satte et ekstra

fokus under møtet.

TVK3 hadde svært mange deltakere og rekordmange stilte også til valg. Likevel, ble

mange verv stående åpne da kandidatene ikke ble valgt inn. De åpne vervene ble utlyst i

etterkant, der nasjonalt styre valgte mellom de innkommende kandidatene. Valget viste

behovet for å revurdere valgreglementet som må gjøres på landsmøte i 2013. Kurset fikk

gode tilbakemeldinger og mange av de nye tillitsvalgte fikk grundig og god opplæring.

Prosjekthelgen og GUK ble arrangert sammen i slutten av november. Denne helgen

hadde også svært mange påmeldte. Programmet var svært spennende og variert.

Tilbakemeldingene var svært gode og kontakten mellom de ulike fakultetene ble

forbedret. Disse helgene er svært viktig for rekrutteringen av tillitsvalgte, men også for

det politiske interessearbeidet Nmf jobber med, både nasjonalt og lokalt. Det er også

viktig for å følge opp studieplanendringene som skjer ved de norske fakultetene for

øyeblikket.

Også dette året ble Akuttmedisinsk seminar arrangert, et samarbeid mellom Nmf og

ANSA. Kurset ble avholdt i Oslo i august, og var åpent for både medlemmer i ANSA og

Nmf. Kurset tok sikte på å gi deltagerne et innblikk i teoretisk og praktisk akuttmedisin.

Kurset var større enn noen gang, med mye medieoppmerksomhet blant annet på TV2 og

Dagens Medisin. Seminaret er med på å danne broer mellom fagmiljøet i akuttmedisin

og medisinstudenter i inn-og utland.

Nmf har fortsatt sitt arbeid med å øke synligheten blant medlemmene, med et særlig

fokus på nettsider og sosiale medier. Nettsidene har i år gjennomgått en større

omlegging siden Legeforeningen har valgt å flytte sine nettløsninger til en ny plattform,

en endring som også har påvirket Nmf. Foreningen har således fått anledning til å endre

og oppdatere innholdet, samt dra nytten av en betydelig mer brukervennlig løsning. Nmf

har vært mye i media og fått særlig mye dekning i Dagens Medisin. Leder har skrevet

blogginnlegg en gang i måneden, noe som gitt organisasjonen også oppmerksomhet

utenfor studentgruppen. Internasjonalt ansvarlig og flere medlemmer som jobber med

det interessepolitiske innenfor global helse, har også vært svært aktive med leserinnlegg

og aktivitet i Tidsskriftet, samt andre forum som The Lancet. Fortsatt har Nmf en god

vei å gå med å forbedre synligheten blant medlemmene, men ila året har en sett en flott

utvikling på dette området.

Det er utgitt 5 utgaver av Æsculap det siste året. Det er skjedd en del endringer i

medlemsbladets profil etter at de nye redaktørene tok over i 2011. Utgiftene har økt,

men annonseinntektene har også blitt større. Bladet fokuserer på ulike tema innenfor

legerollen og studenttilværelsen. Bladet har blitt mer profesjonelt og layout har også blitt

endret. Æsculap fortsetter å være en viktig del av Nmf, både for studenter, men også for

leger.

Nmfs nasjonale styre står for utdeling av støtte intern i organisasjonen gjennom

fordeling av midler til de respektive prosjektene etter behov. Nmf har mange

samarbeidspartnere og derfor er eksterne organisasjoner også en viktig arena for å

promotere Nmf sitt arbeid på ulike områder.

Nmf har utvidet sitt samarbeid med ANSA. Avtalen i 2010 om reduserte

kontingentpriser for medlemmer av begge organisasjoner er videreført med synlig effekt

med tanke på medlemstall. Videre har Nmf og ANSA samarbeidet om gjennomføring og

representasjon av flere arrangementer gjennom året. Styrene i de to foreningene har også

samarbeidet om saker som angår medisinstudentene, herunder nevnes turnustjenesten

som den viktigste saken i år.

Nasjonalt styre har gjennom året avgitt en rekke høringssvar i både eksterne og interne

forum. De viktigste har vært knyttet til interessepolitisk arbeid innenfor global helse,

samt turnustjenesten. Internasjonalt ansvarlig har også vært med på å skrive flere

policydokument til IFMSA, der flere også har blitt vedtatt av organisasjonen. Mer om

dette under internasjonalt arbeid.

**Representasjon i råd og utvalg**

Legeforeningens rettshjelpsutvalg: Richard André Våge. Ny representant Fredrik

Svenskerud

Legeforeningens turnusråd: Bjørg Bakke og Kersti Elisabet Styren

Legeforeningens forskningsutvalg: Bjørn Mørkedal. Ny representant Andreas

Habberstad

Legeforeningens utvalg for klima, menneskeretter og global helse: Johanne Helene

Iversen

Forum for Global Helseforskning, observatør: Johanne Helene Iversen

Globvacs planleggingskomité: Mari Eide

Nominasjon til tildelingsutvalget LNU: Mari Krogh Skaugen

Vararepresentant til LNU-styret: Naresh Sugandiran

**Internasjonalt arbeid**

På den internasjonale helse- og utviklingsarenaen har Nmf ivaretatt sine oppgaver etter

beste evne. Nmf fortsetter å vokse som aktør på den politiske utviklings- og global helse

arenaen i Norge og vi er en sterk medlemsorganisasjon i IFMSA. Da arbeidet til IA er

todelt, blir årsmeldingen delt inn i følgende deler: IFMSA og interessepolitisk arbeid.

IFMSA

Som IA har en ansvar for Nmf sitt arbeid og representasjon i IFMSA. Denne rollen blir

ivaretatt med å formidle på hvert styremøte hva som diskuteres i IFMSA og på NMOserveren.

I tillegg til å fylle ut halvårsrapport til IFMSA og lede Nmf sine delegasjoner

til IFMSA sine generalforsamlinger. I tillegg har en viktig del av arbeidet vært å være

med å utforme IFMSA sin eksterne politikk og bidra til at det legges best mulig til rette

for lokalt arbeid i de ulike medlemsorganisasjonene.

Marsmøtet i Ghana

Nmf sendte en delegasjon på 14 stykker til marsmøtet i Accra, Ghana og hadde

representasjon i alle de seks komitéene. Det var et godt gjennomført GA fra Ghana sin

side. Usman A. Mushtaq kandiderte til posisjonen visepresident for eksterne saker og

ble valgt. Nmf v/ IA og IMCC v/Anna R. Rasmussen koordinerte en preGA på Access

to Medicines. IHI Open School ble presentert på project fair og Norpal Sawa og Access

to Medicines ble presentert på project presentation. Under GA i Ghana kansellerte

plenary GA-kontrakten med Dubai som arrangør av am2012 grunnet mangel på

finansiering, og det ble lyst ut ny søknadsrunde.

For mer informasjon les rapport fra mmGhana2012 på våre nettsider under

internasjonalt arbeid.

Augustmøtet i India

MSAI-India, en helt ny NMO som ble tatt opp som medlem av IFMSA under

mmGhana2012 ble valgt til å arrangere am2012 vha elektronisk avstemming. Nmf

valgte i utgangspunktet ut en delegasjon på 14 representanter, dessverre endte vi opp

med en delegasjon på 10 stk da en del måtte trekke seg rett før GA og vi ikke kunne ta

inn nye grunnet visumbehandlingstid. Am2012 ble et utfordrende GA for

delegasjonsledere, da MSAI-India sin største sponsor trakk seg rett før GA skulle

begynne, og det ble lange runder med forhandlinger for å redde GAet. For generelle

delegater prøvde en å sikre at GA skulle gå som normalt som mulig ved å opprettholde

det meste av program og aktiviteter. Nmf var medforfatter av 2 policy statements som

ble vedtatt på plenary; 1) Policy statement on Pharmaceutical Promotion Awareness og

2) Policy Statement on Women’s Rights to Sexual and Reproductive Health. MedHum

ble presentert på project fair og Access to Medicines ble presentert på project

presentation.

Nmf v/ IA, IMCC v/ Anna R. Rasmussen og FASMR-Romania v/ Josko Mise

organiserte en preGA på Gender Equality and Maternal Health.

For mer informasjon, se rapport fra amIndia 2012 på våre nettsider under internasjonalt

arbeid.

European Regional Meeting

Ble avholdt i Praha, Tjekkia. To delegater fra Nmf deltok, Camilla Lytomt (Nmf-Oslo)

og Therese Hildan (Nmf-Utland).

FINO

Grunnet ekstraordinære forhold ble FINO som skulle vært arrangert i 2011 i Finland

utsatt til februar 2012. Til FINO i Finland ble det sendt 2 delegater fra Norge, Mari Eide

(FINO-koordinator) og Yassin Almassy (NEO). Møtet bar preg av dårlig planlegging

og noe varierende kvalitet på sesjoner og foredragsholdere.

Juni 2012 ble det arrangert et FINO- koordinatormøte i København der idéen var at

NMO-ledere og FINO koordinatorene fra medlemslandene i FINO- samarbeidet skulle

møtes og diskutere fremtiden til samarbeidet. Fra Nmf deltok IA og leder da FINOkoordinator

ikke hadde anledning. Vi har observert de siste årene at FINO samarbeidet

fungerer dårligere fordi det ikke blir prioritert og at det derfor er dårlig definert. På

møtet vedtok vi at FINO-samarbeidet i første omgang skal konsentrere seg om å

arrangere ett godt FINO-møte i året, og etter hvert er det mulighet for å utvikle et

bredere politisk samarbeid. Nmf vedtok å avskaffe posisjonen FINO- koordinator, da det

kun fører til et ekstra kommunikasjonsledd siden personen ikke sitter i nasjonalt styre og

det meste må gå gjennom IA uansett.

I november 2012 ble FINO-møtet i Sverige arrangert. Også dette par preg av dårlig

planlegging og lite faglig innhold. Nmf sendte 8 deltakere. På nettsidene våre ligger

FINO-rapporten, der en kan lese mer grundig om møtet.

Interessepolitisk arbeid:

Interessepolitisk har vi særlig jobbet med global utviklings- og helse relatert politikk i

Norge og opp mot WHO/FN. Nmf har gjennom de siste 4 årene arbeidet mot et mål om

å bli en seriøs faglig aktør i det norske utviklingsmiljøet, særlig de to siste årene har vi

merket at dette er noe vi har oppnådd ift invitasjoner til deltakelse på de viktigste

utviklingspolitiske arenaene i Norge. IA sitter som observatør i Norsk Forum for Global

Helseforskning og Nmf har fått fast representasjon i plankomitéen til GlobVac

konferansen. Dette ser vi på som store framskritt da vi kan bidra til å påvirke i hvilken

retning norsk utvikling- og global helse politikk går. Nmf sitt hovedmål er å bli sett på

som en faglig sterk interesseorganisasjon som bygger sine standpunkt og uttalelser på

evidens.

Generelt arbeider vi gjennom å skrive høringsinnspill av ulike arter og delta på

konferanser. I vår var vi særlig opptatt med forberedelser til FN sin konferanse på

bærekraftig utvikling, Rio+20. Vi har vært med i prosessen ved å påvirke norske

myndigheter fra januar 2012. Vårt hovedfokus var å få norske myndigheter til å fokusere

på helse som viktig del av post 2015 utviklingsagendaen. I begynnelsen var dette noe

norske myndigheter ikke ville fokusere på i det hele tatt. Er mye press fra ulike

interesseorganisasjoner, særlig Nmf, drog Norge sin delegasjon til Rio+20 med helse

som en av sine hovedfokusområder. Nmf var også presentert på Rio+20 ved IA som ble

tatt ut som del av IFMSA sin delegasjon. IFMSA delegasjonen fokuserte særlig på rett til

universalt helsestell, og vi er svært fornøyd med at dette kom inn i slutterklæringen.

Tilgang til medisiner har vært et annet politisk hovedsatsningsområde, da ift oppfølging

av en rapport utført av en ekspertgruppe, CEWG, i WHO. Nmf har utført mye av sitt

arbeid gjennom underprosjektet UAEM. UAEM-Norge skrev innspill til

hovedrapporten, og dette innspillet, med fokus på universiteters rolle i forskning og

utvikling av medisiner ble tatt med nærmest i sin helhet i den endelige rapporten som ble

fremlagt for WHO i april. Rapporten foreslår å forhandle frem en

konvensjon for FoU av medikamenter mot sykdommer som særlig rammer de fattigste.

Dette ble igjen tatt opp på Verdens Helseforsamling, WHO sitt øverste organ, i mai der

Nmf var representert ved IA. Gjennom hele høsten har UAEM arbeidet aktivt for at

Norge skal ta en positiv posisjon til forslaget om å forhandle frem en konvensjon, og

vha Twitter-kampanje og flere avisinnlegg gikk Norge inn for dette, svært mye takket

være UAEM.

GlobVac, Norges største global helse- og vaksinasjonskonferansen ble i år arrangert i

Trondheim. I forkant av hovedkonferansen ble det arrangert en studentkonferanse, i stor

grad arrangert av Mari Eide og Nmf. Dette vil blir arrangert også i 2013. Under deltok

IA i paneldebatt på vegne av Nmf og UAEM. Representanter for Nmf sitter i

plankomitéen for GlobVac 2013.

I desember ble ICPD Global Youth Forum arrangert av UNFPA. IA deltok på vegne av

Nmf, LNU og Norad. Målet var å fremme unges stemme i revisjonen av

handlingsplanen fra Kairokonferansen i 1994 på befolkning og populasjon og få fokus

på populasjonsdynamikk og bærekraft i post2015 agendaen og hvordan dette er tett

knyttet opp mot unge mennesker, reproduktiv helse og seksuelle rettigheter. Utkomme

ble en svært sterk deklarasjon. For mer informasjon, se vedlagt rapport til Norad.

Arbeidet med mer fokus på globalisering, sosiale ulikheter og global helse i medisinsk

grunnutdanning i er i noen grad videreført, særlig gjennom IA sitt arbeid i

Legeforeningens sitt utvalg for klima, menneskerettigheter og global helse.

Lønn og medlemsfordeler

**Medlemsfordeler:**

Avtalen med Gymo AS ble videreført for året 2013. Avtalen gir rabatt på 20% for

foreningens medlemmer på visse varegrupper. Viser til nettsider for mer informasjon.

Ny avtale med Amfibi Outdoor AS. Rabatterte priser i butikk og nettbutikk ved

fremvisning av medlemskort. Rabatten er på 15 % av leverandørs anbefalte utsalgspris.

Avklart med DNB at en kan benytte seg av studenttilbudet deres så lenge en er medlem

av en forening under Akademikerne (Som Nmf er) og student. Avtalen ble fornyet med

fortsettelse av det økonomisk tilskuddet til Nmf sin drift som tidlige år.

Flere av avtalene som lå inne var gått ut for flere år siden, avklart med den enkelte

bedrift om de var interessert i å fortsette samarbeidet eller ikke.

**Lønn:**

Nmf har fra 2012 fått muligheten til å delta på interne møter i de forhandlingsutvalg som

måtte være relevante for våre medlemmer. Møtene gir en unik mulighet til å fremme

våre medlemmers plikter og rettigheter som gjelder lønn- og arbeidsvilkår.

I løpet av året har det vært mange henvendelser om lønn- og arbeidsvilkår til Nmf.

Kommunikasjonen har hovedsaklig foregått per e-post, da de stort sett dreier seg om

enkle oppklaringer. I enkelte tilfeller har det aktuelle medlemmet blitt satt i kontakt med

rådgivere sentralt i Dnlf med juskompetanse. På nettsidene til Nmf vil det til en hver tid

være mulig å finne aktuelle avtaler og lønnssatser, samt kortere avsnitt som enkelt

forklarer sentrale tema vedrørende lønn- og arbeidsvilkår.

**Forskningsstipend:**

I 2012 har nasjonalt styre videreført ordningen med sommerstipend for medisinstudenter

som ønsker å forske i ferien. Ut i fra de tilbakemeldinger som Nmf har mottatt angående

sommerstipendordingen, så virker det som om den tas god i mot. Både av fakultetene og

av studentene. 13. februar ble sommerstipendene utlyst til fakultetene i Berge, Oslo,

Tromsø og Trondheim. Ved svarfristen fikk Nmf beskjed om at UiB og NTNU planla å

opprette to egenfinansierte stipend hver og UiT planla å opprette 17. UiO ønsket i år å

ikke være med på ordningen.

På grunnlag av de retningslinjer som gjelder for sommerstipendordningen og hvordan

stipendene skal fordeles, ble NTNU og UiB gitt ett hver, mens UiT fikk fire. Totalt seks

stipend. Alle fakultetene fikk tilbakemelding i løpet av mars.

Sett ut i fra rapportene og tilbakemeldinger fra deltakere og kontaktpersoner ved de

forskjellige fakultetene, ser selve den praktiske gjennomføringen ut til å ha gått bra.

Samtlige stipendmottakere fikk, riktignok via fakultetet, sendt inn rapporter i løpet av

oktober. Rapportene blir kort oppsummert og danner en stor del av grunnlaget for den

årlige rapporten for sommerstipendordningen. Viser til rapporten for ytterligere

informasjon.

For forskningsstipender i 2013 ble det søkt om 350 000 kroner fra Utdanningsfond I i

Legeforeningen. Altså 50 000 mer enn det som er søkt om tidligere.

**Grunnutdanning**

Nmf har jobbet med grunnutdanning på lokalt, nasjonalt og internasjonalt nivå i løpet av

året. Aktiviteten i komitéen har vært svært høy, med første møte allerede i starten av

februar 2012. Møtet la et svært godt grunnlag for videre arbeid i komitéen, og følgende

hovedarbeidsområder for Grunnutdanningskomitéen 2012 ble vedtatt: Pasientsikkerhet,

NOLUB/ kjernepensum og Global helse. Til tross for et godt nasjonalt samarbeid, har

komitéen fokusert hovedsakelig på det lokale arbeidet i de ulike byene, da dette tidligere

har vært ytterst labert. Under følger en oversikt over hovedsakelig lokalt rettet arbeid

innen grunnutdanning:

Tromsø:

I Tromsø fikk man våren 2012 startet opp en ny pasientsikkerhetsgruppe, som per d.d. er

selvdreven med et eget styre, og har fått navnet ForBedring Tromsø. Denne gruppen har

avholdt flere foredrag, jobbet med å utarbeide et journalkort i pasientsikkerhet, prøvd å

forbedre og tilpasse IHI-nettkurs til de norske studentene og holdt presentasjoner på

UNN (Universitetssykehuset Nord-Norge) om gruppens arbeid, samt inngått et

samarbeid med UNN som har resultert i bedre arrangementer hittil – og også tenkt det

kommende året med en hel uke med pasientsikkerhet som skal finne sted inne på

sykehuset.

Nmf Tromsø og grunnutdanningskomiteen har gjennom hele perioden forsøkt å få

opprettet et velfungerende MFU i Tromsø, da dette ikke har eksistert i en lengre periode.

Noe som resulterte i at lokallaget fikk mye ekstra arbeid ift. grunnutdanning. Målet var å

få MFU opp på bena innen GUK, slik at man kunne få sendt MFU-deltagere, og dermed

forhåpentligvis gitt dem en solid innføring i grunnutdanningsarbeid i Nmf. I slutten av

perioden 2012 så det ut som om arbeidet endelig bar frukt, og MFU Tromsø har nå en

konstruktiv møteaktivitet – både internt og i tillegg med Nmf Tromsø. Målet ble dermed

nådd, og 2 fra MFU Tromsø deltok på GUK 2012.

Lokal grunnutdanningsansvarlig i Tromsø prøver nå i etterkant av GUK å få

gjennomført en mental helse undersøkelse i samarbeid med MFU i tråd med den som ble

gjennomført i Bergen dette året. Foruten dette arbeider også Nmf Tromsø med å få

arrangert et større arrangement med tema global helse i lokallaget. Dette er nå i

sluttfasen av planleggingen, og det ser veldig konstruktivt ut.

Trondheim:

Trondheim har vært den byen det har vært vanskeligst å gi grunnutdanningen et fotfeste,

da den lokale grunnutdanning og turnusansvarlig i lokallagsstyret Nmf Trondheim 11/12

valgte å prioritere turnus fremfor grunnutdanning. Dette har endret seg med det nye

styret, ettersom det fra Grunnutdanningskomitéen ble presisert at det måtte være en egen

grunnutdanningsansvarlig i lokallagsstyret. Dette vervet er derfor opprettet ekstra i

lokallagsstyret i etterkant av TVK3. Trondheims NS-representant for 2013 brenner

dessuten for grunnutdanning og er avtroppende leder av Studentrådet i Trondheim, så vi

håper dette kan være med på å gi Trondheim det løftet de trenger på

grunnutdanningsfronten.

I tillegg har man etter pasientsikkerhetskonferansen i Orlando, Florida, forbedret

samarbeidet mellom ForBedringsgruppene i Tromsø og Trondheim. En mer overordnet

og langsiktig struktur og arbeidsplan er skissert, og man håper dette kan gi et

konstruktivt samarbeid mellom Nmf-lokallagene på sikt. Målet er å få startet en

pasientsikkerhetsgruppe også i Oslo, og på sikt Bergen, samt evt. inkorporerer utlands

GNU-gruppe i det nasjonale samarbeidet om pasientsikkerhet.

Bergen:

I Bergen fortsatte man å følge opp global og mental helse. MFU Bergen gjennomførte

en undersøkelse blant sine medstudenter om deres mentale helse, som i etterkant ble

bearbeidet og presentert – bla. på GUK 2012. Dette førte til at man nå ønsker å få

gjennomført tilsvarende undersøkelser i Tromsø og på sikt også i Oslo og Trondheim.

Utland:

Det har vært noe vanskelig å få rekruttert utlandstudentene til grunnutdanningsarbeidet,

da det tidligere ikke har vært et fokuseringsområde, samt det ikke tidligere har vært en

lokalansvarlig. Nå har man imidlertid fått opprettet en GNU-gruppe som er tenkt å jobbe

med pasientsikkerhet og flere andre temaer innen grunnutdanning. Denne gruppen har

komitéen fulgt opp ved å bla. gi råd, invitere dem på GUK og prøvd å skape ytterligere

engasjement innad i utlandstyret.

Oslo:

Det meste av aktiviteten i Oslo for 2012 innen grunnutdanning har vært knyttet opp mot

nasjonale arbeidsområder i Grunnutdanningskomitéen. Av spesifikke aktiviteter kun for

Oslo ble en ordning kalt Mentorordningen gjenopprettet etter lav aktivitet i lengre tid av

lokal grunnutdanningsansvarlig i Nmf-Oslo-styret 11/12. Arbeidet med å etablere

Mentorordningen videreføres nå av den nye lokale grunnutdanningsansvarlige i Oslo

som har valgt dette som en av sine hovedarbeidsområder.

**Nasjonalt arbeid med NOLUB/ kjernepensum:**

Et av Grunnutdanningskomitéen viktigste arbeidsområder i 2012 nasjonalt har vært

NOLUB, som står for Nasjonale Overordnede Læringsmålsutbyttebeskrivelser. Nmf og

studentutvalgene startet å utforme NOLUB på Grunnutdanningskonferansen i november

2011. Det ble her nedsatt en arbeidskomité med representanter fra både Nmf og MFU

ved alle de fire norske medisinske fakultetene. NOLUB, med sjekklister for kliniske

ferdigheter og en felles nasjonal e-læringsplattform som mest sentrale elementer, ble

presentert for prodekanene ved alle fakultetene på Nasjonalt Utdanningsmøte i april.

Samtlige prodekaner var samarbeidsvillige i forhold til å få til en nasjonal felles elæringsplattform, og samarbeidet om e-læring ble avtalt å skulle videreføres på

Nasjonalt Dekanmøte i juni. Arbeidskomitéen for NOLUB synes derfor utfallet av

Nasjonalt Utdanningsmøte var svært positivt.

På Nasjonalt Dekanmøte ble ikke NOLUB nevnt spesifikt, men e-læring var en av

sakene som ble tatt opp. Alle fakultetene var fremdeles enige om at arbeidet med en

felles e-læringsplattform snart burde komme i gang. Dekan i Oslo Frode Vartdal lovet å

invitere studentrepresentanter med på et arbeidsmøte om felles e-læringsportal som

skulle avholdes tidlig på høsten, men da høsten kom ble invitasjonen dessverre trukket

tilbake. Noen ny invitasjon til samarbeid har enda ikke kommet, så for øyeblikket er det

ikke noe aktivt samarbeid om e-læringsressurser mellom Nmf og fakultetene. Derimot

har Nmfs grunnutdanningskomité startet et samarbeid med Helsebiblioteket, som ble

invitert på GUK til å holde både foredrag og workshop. Helsebiblioteket har planer om å

lage en studentportal med et lenkebibliotek til nyttige elektroniske ressurser for

medisinstudenter, og de vil gjerne samarbeide med Nmf om dette. Prosjektet har fått

navnet «Appendix» og vil bli veldig spennende for Grunnutdanningskomitéen å følge

opp og jobbe videre med i året som kommer.

**Grunnutdanningskonferansen og Prosjekthelgen, GUK 2012**

Årets konferanse ble avholdt for 9. gang i Oslo på Soria Moria 23. – 25. november 2012.

Konferansen var en storsatsning - med både økt antall deltagere og foredragsgivere. I år

ble dessuten GUK slått sammen med Nmfs prosjekthelg, da flere av temaene som ble

belyst overlapper mellom de to arrangementene. Følgelig ble de lokalt ansvarlige for

kurs, prosjekt og grunnutdanning invitert. I tillegg kom leder, MFU-representanter fra

hver by og medlemmer, samt både nye og gamle nasjonalt styre.

Totalt var det rundt 50 oppmøtte medisinstudenter, samt ca. 10-15 foredragsholdere som

deltok. Flere var invitert, men ikke alle hadde anledning til å delta.

Temaene som ble belyst var Mental helse, Pasientsikkerhet, Global helse, NOLUB/

kjernepensum, Lege-Pasientkommunikasjon og Flink Pike-syndrom i form av både

foredrag og workshoper. Arbeidsgrupper ble opprettet, og vi håper konferansen med sitt

innhold var med på å legge grunnlaget for framtidig arbeid som på sikt kan gagne Nmf

både lokalt og nasjonalt.

Nedenfor følger en mer detaljert beskrivelse av hvilke foredrag og workshoper som ble

avholdt på konferansen:

Grunnutdannings- og prosjekthelgen ble innledet med et foredrag om infeksjonsmedisin

med Vegard Skogen fra UNN, samt et foredrag med Gunhild Stordalen om Klima =

Helse og hennes miljøtiltak «GreenNudge». Lørdag formiddag ble satt av til å arbeide

med pasientsikkert, og IHI Open Scool-koordinator Jo Inge Myhre og klinikeren

Kristian Fosså holdt sammen et foredrag om feilbehandling og håndtering av medisinske

feil. Litt info om hva KLoK-utvalget i Oslo driver med ble gitt av utvalgets leder Jan

Frich, og en tidligere student ved UiO fortalte så om hans gruppes KLoK-oppgave, som

var et forbedringsprosjekt på sykehuset i Gjøvik der turnuslegene fikk tettere oppfølging

fra overlegene. Professor i medisinske basalfag ved UiO Per Brodal holdt et veldig

inspirerende foredrag med tanker rundt medisinstudiet. Foredragsrekken lørdag ble

avsluttet av to foredrag om studentengasjement innen global helse.

Lørdags ettermiddag ble brukt på å avholde fire parallelle workshoper; om

Pasientsikkerhet, om Global Helse og utvikling, om NOLUB og ny studentportal hos

Helsebibliotek, og om Klima = Helse. Søndagen morgen skiftet fokus til temaet Lege-

Pasientkommunikasjon, der både professor ved UiO Pål Gulbransen og medisinstudent

Cathinka Thyness fra Trondheim bidro med spennende foredrag. En workshop om

samme tema ble avholdt av retorikkstudent Stian Seland fra LNU senere på

ettermiddagen. Temaet Mental Helse blant medisinstudenter, som professor i atferdsfag

ved UiO Reidar Tyssen holdt et foredrag om allerede på fredagen, ble fulgt opp med en

workshop arrangert av Elin Dahl og Ingrid Neteland fra MFU Bergen. Deres bidrag

inspirerte mange, og mental helse og trivselsundersøkelser vil være et av

hovedsatsningsområdene for Grunnutdanningskomitéen 2013. Parallelt med de to

førstnevnte workshopene søndag, ble det avholdt to trainings: den ene med tema

Kampanje og Lobbyering og den andre med tema Presentasjonsteknikk. Konferansens

mest utradisjonelle og livlige foredrag ble holdt av professor i immunologi ved UiO

Anne Spurkland, som fikk snakke fritt om temaet Flink Pike Syndrom. Dan Skoglund fra

akuttmedisinsk gruppe, DNB og Helsebiblioteket bidro alle med stand i lunsjen.

**Annet:**

Nmf har vært representert på Nasjonalt Dekanmøte og lokale og nasjonale

utdanningsmøter. I 2012 har Nmf også vært representert på en rekke internasjonale

konferanser. Tillitsvalgte i Nmf har deltatt på:

- EuRegMe i Praha april

- AMEE i Lyon i august

- GA i India i august

- IHI Open School pasientsikkerhets konferanse i Orlando i desember (stipend fra

Dnlf)

Leder har også deltatt på Dekanmøtet i Bergen, der en diskuterte om Universitetene skal

overta spesialistutdannelsen, noe Nmf er svært skeptisk til. Leder har også representert

Nmf i en høring for utdanningskomitéen i Stortinget. Høringen baserte seg på

Stortingsmelding 13, der det er er foreslått å endre profesjonsstudiet i medisin til et

bachelor/master- studium. Dette blir et viktig arbeid i 2013.

**Nestleder**

Nestleder i 2012 har vært Christoffer Smith som studerer ved Universitetet i Oslo.

Foruten generelt styrearbeid, har hovedansvaret vært kontakt med Landsrådet for Norges

Barne- og Ungdomsorganisasjoner (LNU) og støtte til leder der det har vært aktuelt,

blant annet i organiseringen av Landsmøtet 2012.

Nmf er medlem i LNU, noe som gir oss en rekke fordeler og muligheter. Blant annet har

Nmf de siste årene mottatt betydelig økonomisk støtte fra Frifond Organisasjon, et fond

som forvaltes av LNU. Disse midlene fordeles til Nmfs lokallag på bakgrunn av en

fordelingsnøkkel som tar hensyn til både relative og faktiske medlemstall i lokallagene.

Midlene fra Frifond utgjør hoveddelen av lokallagenes økonomiske spillerom.

I løpet av de siste årene har LNU tatt en del grep for å øke kontrollen over bruken av

Frifond-midler i mottakerorganisasjonene. Dette har Nmf også har fått merke i flere

henseender. Bakgrunnen for de nye kontrollmekanismene er blant annet flere hendelser

der organisasjoner har jukset med medlemstall, med SOS Rasisme-saken som det mest

kjente eksempelet. Søknadsprosessen til Frifond er i seg selv blitt mer omfattende og

formalisert, og innebærer blant annet at en ekstern revisor nå skal bekrefte

medlemstallene som Nmf oppgir. Videre skal det leveres rapport over forvaltning og

bruk av midler på slutten av året. Implementering av disse rutinene har vært

nybrottsarbeid i Nmf i 2012.

LNU har også vært kritiske til flere av sidene ved Nmfs organisasjonsstruktur og

økonomistyring. Spesielt har LNU vært opptatt av at Nmfs lokallag ikke har separate

bankkontoer, men i stedet administreres under ulike kostsentre som ligger under Nmfs

ene bankkonto. Nestleder har vært i hyppig mailkontakt og fysiske møter med

saksbehandler i LNU. LNU har i våre øyne fremstått som lite løsningsorienterte på dette

området, og resultatet er at Nmf fikk innvilget midler fra Frifond som et unntak i 2012.

Fra og med 2013 krever LNU at Nmfs lokallag skal ha separate bankkontoer som

Frifond-midlene fysisk overføres til. Hvorvidt dette i det hele tatt er praktisk mulig for

Nmf, med dagens tilknytning til Legeforeningen, er usikkert per desember 2012.

LNU har også vært generelt kritiske til Nmfs tilknytning til Legeforeningen, og til Nmfs

samarbeid og involvering i andre medisinstudentorganisasjoner. I forhold til

Legeforeningen begrunner LNU dette med at de er usikre på hvor uavhengige Nmf i

praksis er med dagens bånd til Legeforeningen. Dette settes igjen opp mot vilkårene som

stilles til mottakerorganisasjoner for Frifond-midler.

Av positive sider ved forholdet til LNU, kan nevnes at flere Nmf-medlemmer har deltatt

på kursaktivitet i regi av LNU i løpet av året. Kursing innen medietrening, retorikk,

økonomi, med mer, har bidratt til økte kunnskaper innen organisasjonsarbeid hos Nmfs

tillitsvalgte.

Videre ble en av våre komiteledere, Naresh Sugandiran, valgt inn som varamedlem i

LNU-styret på LNUs årsmøte/Barne- og Ungdomstinget våren 2012, der både

førstnevnte og Dan Skoglund var delegater på vegne av Nmf. I tillegg har vår

internasjonalt ansvarlige, Johanne Helene Iversen, deltatt på arrangementer på vegne av

LNU, hovedsakelig på bakgrunn av sin fagkunnskap innen relevant tematikk. I

september deltok Julie Sletten på vegne av Nmf - med invitasjon fra LNU - på

Kontaktkonferansen som ble arrangert av Barne-, Likestillings- og

Inkluderingsdepartementet. Slikt bredt engasjement fra Nmf bidrar til å gjøre vårt navn

og arbeid kjent i LNU-miljøet, og vil forhåpentligvis gi positive synergier på både kort

og lang sikt.

**Tillitsvalgtopplæring**

Samtlige med verv i Nmfs lokallag og Nmf nasjonalt er å betrakte som tillitsvalgte for

Nmfs over 4000 medlemmer. Nmf har tradisjonelt benyttet internopplæring i form av

Tillitsvalgtkurs (TVK) 1-3 for å gi en grunnopplæring til sine nye tillitsvalgte.

Hovedsakelig er fokuset her knyttet til foreningens organisasjonsstruktur,

arbeidsområder og utvikling av relevant kunnskap rundt den enkeltes verv. Videre har

man tidligere i stor grad brukt såkalte Trainings for videre opplæring av de tillitsvalgte,

da ofte med fokus på personlige ferdigheter. Dette konseptet er hentet fra IFMSA.

Tillitsvalgtkursene har vært videreført også i 2012. Det er enighet om at det innledende

TVK 1, et webopplæringsprogram, har stort forbedringspotensiale, både når det gjelder

innhold og form. TVK 2 er et fysisk møte i lokallaget, for noen det første møtet med det

nye lokallaget, og innholdet her er i stor grad opp til å lokallaget å bestemme. Nmf

Bergen avholdt i 2012 TVK 2 som en hyttetur, med stor suksess i følge

tilbakemeldingene.

TVK 3 ble arrangert på Soria Moria i oktober, og samlet nærmere 70 tillitsvalgte fra innog

utland til en helg med faglig påfyll og sosial omgang. Til forskjell fra tidligere år var

det i år ikke satt av tid til trainings. Dette var et bevisst valg fra Nasjonalt styre, da

kvaliteten på tidligere trainings har vært sterkt varierende. I stedet var fokuset rettet mot

opplæring i verv – blant annet økonomi, utveksling, turnus og lederverv. I tillegg samlet

man alle deltakerne til felles seanser med eksterne foredragsholdere. Som et helt nytt

element i Nmfs historie arrangerte man for første gang en ”Bedriftspresentasjon” på

TVK 3. Konsulentselskapet McKinsey fikk presentere seg og alternative jobbmuligheter

for fremtidige leger. Inntrykket er at dette ble meget godt mottatt fra deltakerne.

Selv om trainings-konseptet som nevnt ble nedprioritert på TVK3, betyr det ikke at Nmf

har forlatt denne formen for tillitsvalgtopplæring. Vi sendte for eksempel en av våre

trainere på videreutdanning for trainere i Lisboa, og trainings var også en del av

programmet under Grunnutdanningskonferansen (GUK) høsten 2012.

**Turnus**

Nmf har dette året arbeidet svært mye med turnustjenesten. I januar 2012 kom høringen

om den nye turnustjenesten, der Nmf kom med sitt innspill. Utover våren ventet en på

forskriftsendringene som regulerer selve tjenesten. Disse kom i juni og Nmf skrev også

et eget innspill til denne. Disse innspillene kan en lese på våre nettsider. Innspillene er

basert på Nmf sitt politiske måldokument, samt innspill fra lokallagene via nasjonale

styrerepresentanter. Leder har deltatt på møter med Helsedirektoratet, Helse-og

Omsorgsdepartementet, ANSA og Dnlf. Leder har også representert Nmf i

Helsedirektoratets referansegruppe for turnustjenesten, samt Turnusrådet til Dnlf. Leder

har også holdt innlegg for arbeidsgruppe i Helsedirektoratet, samt ved fagseminar hos

ANSA.

Mye av arbeidet som blir gjort innenfor turnus går på møtevirksomhet og skriving av

høringsinnspill. Det kommer også mange innspill, kommentarer og spørsmål via mail

som turnusansvarlig har jobbet mye med. Mange av innspillene går på praktiske

spørsmål vedrørende turnus. Oppdatering på nettsidene har også vært et fokusområde,

samt opplæring og oppfølging av de lokale turnusansvarlige.

Siden en forventet et svært høyt søknadsantall til turnustjenesten i august, trodde en

dermed at februar 2013 opptaket kom til å bli fylt opp av ventelisten. Dette viste seg å

være feil. Hele ventelisten fikk plass, i tillegg var det rundt 70 ledige plasser igjen. Disse

ble bestemt av HOD å skulle bli fordelt via den nye søknadsordningen. Det ble bestemt

at alle kunne søke.

En søknadsportal ble opprettet i november 2012. Søkerne la inn CV og søknadstekst via

WebCruiter. Det ble også gjort telefonintervju. Fristene var svært korte og endelig

ansettelse foregikk i begynnelse av desember. Denne prøveprosessen har vist seg å være

funksjonell og var svært viktig som pilot for det store antallet søknader en forventer for

august 2013.

Nmf har vært synlige i turnusdebatten både gjennom Dagens Medisin, BT,

studentaviser, Tidsskriftet, Tidsskriftets blogg, egne nettsider og andre aviser i Norge.

Leder har uttalt seg til TV2, ulike radiokanaler, samt aviser. Det har vært aktiv kontakt

med sentrale myndigheter og Nmf, noe som har ført til at Nmf har kunnet påvirke

prosessen og ytret våre meninger i sentrale fora.

Nmf har til tider vært svært uenige i myndighetenes utspill, men den vedtatte ordningen

sammenfaller likevel i stor grad med vårt politiske måldokument. Utenlandsstudenter vil

få lisens, men fortsatt er det problematisk at studenter som får autorisasjon rett etter

studiet kan få jobb i LIS-stillingen uten gjennomført turnustjeneste. Dette er noe Nmf

kommer til å jobbe med i 2013.

**Forskningsutveksling**

Ansvarlig for forskningsutvekling, Therese Hildan, har ikke levert inn årsmelding.

**Klinisk utveksling**

Innkommende studenter:

Bergen mottok 9 (7 i fjor) studenter, Trondheim 2 (5 i fjor), Tromsø 5 (2 i fjor) og Oslo

11 (9 i fjor).

Igjen har man hatt problemer med at sykehusene i siste liten eller for sent ifht våre

frister, sier fra at de ikke kan ta imot studenter. Dette fikk særlig Trondheim erfare i år,

noe som bidro til at vi hadde mange kanselleringer, da vi ikke kunne finne plass til alle

søkere.

I Oslo hadde vi fått positive tilbakemeldinger på at vi kunne skrive en kontrakt (kontrakt

utarbeidet i samråd med legeforeningen) mellom OUS og Nmf, noe som ville sikre

avtalefestede plasser i flere år fram i tid. Likevel kunne ikke OUS love oss flere plasser

enn de 10 faste vi hadde året før. I år har ikke alle byer kommet i gang med å

introdusere kontraktene på de respektive sykehusene, men dette arbeidet fortsetter

kommende år med forsterket innsats.

LEO i Oslo har i år utvidet søket etter hospitantplasser hos sykehus i Oslo/Akershus

området for å imøte komme et økt antall søkere til Norge. Det er et kronisk problem at

vi hvert år har uforutsette kanselleringer pga sykdom eller problemer grunnet

visum/innreisepapirer. God innsats har gjort at vi har fått flere hospitantplasser i juli i

flere av byene, så vi står igjen med ubrukte hospitantplasser.

Generelt har innkommende studenter vært fornøyd med oppholdet sitt, og med

opplegget LEOene hadde arrangert.

Utreisende studenter:

I 2012 fikk vi inn 97 søknader fra norske studenter; 25 fra Oslo, 16 fra Bergen, 4 fra

Trondheim, 4 fra Tromsø og 48 fra utland. Etter at restplasser var fordelt og søknader

sendt til utvekslingsland endte det på 50 utreisende studenter; 13 fra Oslo, 9 fra Bergen,

1 fra Trondheim, 1 fra Tromsø og 26 fra utland. Utvekslingene foregikk stort sett uten

problemer og vi har fått god tilbakemeldinger fra studenter etter hjemkomst.

Vi har også valgt å endre søknadsfrist for klinisk utveksling. Søknadsfristen for

utveksling i 2013 ble endret til 15. desember for å ha litt bedre tid ifht å sende

søknadene til utvekslingslandet og samle inn nødvendige tilleggsdokumenter.

Avtaler vi har skrevet for 2013

Brasil, Catalonia, El Salvador, Frankrike, Ghana, Grenada, Indonesia, Iran, Island,

Israel, Japan, Jordan, Libanon, Mexico, Oman, Portugal, Rwanda, Serbia, Spania,

Taiwan, Thailand, Tunisia og Tyskland. Det er en god blanding av populære land vi

tidligere har hatt kontrakter med og noen nye som for eksempel Grenada, Libanon og

Serbia.

**Prosjekt:**

Prosjektkomiteens arbeid foregår på tre nivåer; internasjonalt, nasjonalt og lokalt. I

tillegg har vi en rekke prosjekter knyttet til prosjektkomiteen.

Internasjonalt arbeid:

Internasjonalt har arbeidet bestått i å være Nmf sitt kontaktpunkt opp mot IFMSA sine

komiteer Standing Committée of Public Health og Standing Committée of Human

Rights and Peace (hhv SCOPH og SCORP). Vi har hatt representanter på marsmøtet i

Ghana som har vært ansvarlig for å presentere prosjekter og holde stand.

I fjor samarbeidet vi med Royal Society of London og vi sendte 4 stykker til «Short

Course» i global helse i London. I tillegg sendte vi også en representant fra

prosjektkomiteen til dette kurset.

Nasjonalt arbeid:

Nasjonalt har arbeidet bestått i å holde seg oppdatert på global helsearbeid i Norge og til

enhver tid være oppmerksom på hvilke arenaer Nmf kan og bør bidra i. Vi har skrevet

flere innspill til politiske dokumenter, bla. bidro vi med innspill til LNUs internasjonale

barne- og ungdomspolitiske program. Vi ga også innspill til FN konferansen om

bærekraftig utvikling (Rio + 20) i samarbeid med IA.

Prosjekthelgen ble for første gang slått sammen med Grunnutdanningskonferansen som

ble avholdt i Oslo. Vi mener prosjekthelgen er en viktig arena for å skape samhold i

prosjektkomiteen og for å utveksle ideer og erfaringer.

Lokalt arbeid:

Lokalt drives prosjektkomiteen av lokale prosjektansvarlige (LPOer).

Bergen har en prosjektgruppe med ca 15 medlemmer under ledelse av LPO.

Prosjektgruppa i Bergen har hatt endel aktivitet i løpet av 2012. Blant annet et møte med

MOSU(Medisin-odontologisk fagutvalg) for å få klima inn i pensum. I serien “Mitt

møte med helsevesenet” ble det holdt et foredrag om Alzheimers. Prosjektgruppen i

Bergen har også hatt to dagers kommunikasjonskurs med fokus på sosiale ulikheter i

helse.

I Trondheim har aktivitetene bestått seg i klesinnsamling til omsorgskafeen samt

markering av verdens AIDS-dag. De har også holdt et foredrag med temaet «Mitt møte

med helsevesen» etter tips fra Bergen.

I Oslo har det blitt arrangert to prosjektkvelder med suksess, hvor Nmf sine prosjekter

ble presentert. I tillegg har det vært temakveld med UAEM. Organdonasjonsdagen ble

arrangert 14.februar, i samarbeid med stiftelsen organdonasjon - med stand på Blindern.

I tillegg ble også Verdens Diabetesdag og verdens AIDS-dag markert.

Å være LPO i Utland er en utfordring, da lokallaget i utland ikke er samlet på samme

måte som de andre lokallagene. I 2012 har de prøvd å spre informasjon om Nmfs

prosjekter. De har også sendt ut mail hvor de prøvde å få medlemmer i forskjellige byer

til å starte opp prosjektgrupper.

I Tromsø har prosjektarbeidet fått positive tilbakemeldinger fra studenter takket være en

kjempeinnsats av LPOene. Verdens Aids-dag ble markert med brosjyrer, quiz, premier

og kaker. Det ble holdt et foredrag om spiseforstyrrelser til fullsatt auditorium.

Enkeltstående prosjekt i Nmf:

Vi har en rekke enkeltstående prosjekter i Nmf. Disse driftes av spesifikke

prosjektgrupper.

NorPal SAWA sendte 9 norske medisinstudenter ned til Palestina, for å delta i årets

prosjekt. De har arrangert et alumnimøte, hvor de har evaluert alle punktene prosjektet

er bygget rundt. Dette for å se hva som fungerer og hva som ikke fungerer. Videre skal

de arbeide for å lage en fotoutstilling ved skoler, kafeer, kulturhus for å promotere

prosjektet.

Kenyaprosjektet er et utvekslingsprosjekt og driftes fra Bergen.

Prosjektet har hatt en vellykket rekrutteringskveld i 2012. Det var mange interesserte,

både de som ville engasjere seg i organiseringen av prosjektet og de som ville dra til

Kenya og hospitere.

IHI Open School/For Bedring er et prosjekt som setter fokus på pasientsikkerhet.

Prosjektet har holdt temakvelder i Tromsø og Trondheim. IHI har arbeidet med

journalkort for pasientsikkerhet som nå er ferdigstilt. De har også avholdt en workshop

om pasientsikkerhet.

Mobile Meds driftes fra Oslo. De har slitt med å realisere prosjektet i 2012 pga

usikkerhet rundt den økonomiske avtalen med samarbeidspartneren i Sør-Afrika.

UAEM jobber for å bedre global tilgang til medisiner og har hatt aktiviteter i Bergen,

Trondheim og Oslo i år. UAEMs europeiske møte ble avholdt i april i Bergen. Både

planlegging og gjennomføringen var vellykket. UAEM har hatt kontakt med

Utenriksdepartementet ifht norsk oppfølging av CEWG. De har også gjennomført en

twitterkampanje høsten 2012 angående tilgang til medisiner. Gruppen i

Oslo har arbeidet med paneldebatt i samarbeid med Leger Uten Grenser,

Utenriksdepartementet, Legemiddelindustrien og kunnskapssenteret.

UAEM Trondheim har jobbet med informasjonsspredning blant studenter.

Klima=Helse er et prosjekt som har prosjektgrupper i Bergen og i Oslo. De arbeider med

å spre informasjon om hvordan klimaendringer påvirker helsen og vice versa. Gruppen

markerte blant annet Verdens miljødag i 2012. Tre medlemmer fra klimagruppen deltok

på et seminar om klima i Malmø. Klima=Helse har også arbeidet en del med

planleggingen av inspirasjonshelgen hvor de håper på å rekruttere flere engasjerte

studenter til prosjektet.

Akuttmedisinsk Gruppe (AMG) drives av Nmf utland. I 2012 har de arrangert flere

kurshelger blant annet i Polen og Slovakia. De har også utarbeidet et førstehjelpskurs

som er mer omfattende enn DHLR, med 1-2. klasse på medisinstudiet som målgruppe.

AMG har også utvidet kursporteføljen med 2 nye kurs; venekanylering med intraossøs

nål og idrettsmedisin. Det har vært stor interesse for å delta på AMGs kurshelger blant

medisinstudentene.